title: هيدروجين خضر
text: ف إطار سّياسة طّاقية د لمغريب، من بين لأهداف لي باغي يوصل ليها هوّا تحقيق 52% د لحاجات طّاقية ديالو ب مصادر متجددة د طّاقة معا 2030. لإنتاج ديال لهيدروجين لخضر داخل حتا هوّا ف هاد لإطار. تّيفاقية لمغريبوألمانية د لهيدروجين لي تسنات ف يونيو 2020، كاتنص بلي ألمانيا غادي تدعم لمغريب ف لبني ديال محطات د لإنتاج ديال لهيدروجين ب ستيعمال طّاقة شمسية. لقيمة د دّعم واصلة ل 300 مليون يورو. ولاكين باش يحقق إنتاج كافي د لهيدروجين لخضر، غادي يخص لمغريب يزيد بزاف ف لإنتاج د طّاقة شمسية سيرتو على ود تحلية د لما لمالح لي غادي يحتاج ليها على ود لما ديال لپروصي د ليليكطروليز. وخا لپوطونسييل ديالو كبير، ل حد 2019 لمغريب كان كينتج 30 مرة د طاقة شّمسية قل من ألمانيا.